Záhlavový splav

Záhlavový splav alebo záhlavný splav (lat. sinus occipitalis) je jeden z vnútrolebečných prítokov vnútornej hrdlovej žily.

Začína sa zo spletí, ktoré v lebke obklopujú veľký otvor (foramen magnum) ako tzv. okrajový splav (sinus marginalis). Tieto spleti majú spojky do žilových vertebrálnych spletí aj do hornej hľuzy vnútornej hrdlovej žily (bulbus superior venae jugularis internae). Záhlavový splav pokračuje nahor po záhlavnej kosti do sútoku splavov (confluens sinuum).

Žily hlavy a krku